EkBass/fiwiki-20250220-pages-articles huggingface dataset:
Manamansalo

Manamansalo on saari Oulujärvessä. Se sijaitsee Ärjänselän ja Niskanselän välissä ja jakaa Oulujärven kahteen lähes erilliseen lohkoon. Saaren pituus on 16,2 kilometriä ja suurin leveys 13,8 kilometriä. Saari on tunnettu pitkistä hiekkarannoistaan. Manamansalon pinta-ala on 76 km². Se on Oulujärven suurin saari, sekä valtakunnallisesti sisävesien viidenneksi suurin, ja kaikkiaan Suomen neljänneksitoista suurin saari. Saari kuuluu Vaalan kuntaan Pohjois- Pohjanmaalla. Lähimmät päätaajamat ovat Vaalan ja Paltamon kirkonkylät. Saareen on kiinteä tieyhteys pohjoisesta valtatieltä 22. Alassalmen lautta liikennöi Manamansalon ja mantereen välillä saaren lounaispuolella. Saaren pääväylä on Paltamon Melalahdesta alkava Manamansalontie (yhdystie 8820), ja yhdystie 8823 yhdistää Manamansalon pohjoispuolisen Kaivannon Vaalan keskustaajamaan. Manamansalo oli Vaalan seudun ensimmäinen kuntakeskus. Ensimmäinen kirkko rakennettiin Manamansaloon 1500-luvulla, toinen kirkko Säräisniemeen vasta 1700-luvulla. Ensimmäisen kirkon oletetulle paikalle Manamansalon Kilonniemeen rakennettiin 1959 muistomerkkikirkko. ==Kylät ja taloryhmät== Ahvenkaarre, Harmaala, Heteperä, Hovilanperä, Hätilä, Kaaresperä, Kangasperä, Kilonniemi, Kivarinperä, Lamminperä, Manamansalo, Mustaniemi, Puronranta, Röteikkö, Teeriniemi, Unelanperä. == Kuvagalleria == Tiedosto:Manamansalo ferry 1.JPG|Näkymä Alassalmen lossilta Manamansaloon Tiedosto:Manamansalo ferry 2.JPG|Näkymä Alassalmen lossilta mantereelle Tiedosto:Kultahiekat Manamansalo.JPG|Kultahiekkojen alue Rytilahdella Tiedosto:Kassu Halosen taidetalo.JPG|Kassu Halosen taidetalo Martinlahdella ==Aiheesta muualla== * Vaalan kunta * Retkipaikka.fi -sivuston esittely Manamansalosta. * Manamansalo - tarujen saari, Seura, 19.10.1938, nro 42, s. 6, Kansalliskirjaston digitaaliset aineistot Luokka:Oulujärven saaret Luokka:Vaalan kylät Luokka:Vaalan saaret Luokka:Valtakunnallisesti arvokkaat maisema-alueet Suomessa
Operaatio Otkos-10

Operaatio Otkos-10 oli kroaattien hyökkäys Slavoniassa Kroatian sodassa 31. lokakuuta - 4. marraskuuta 1991. Kroaatit valtasivat 270 km2 Bjelovarin alueelta (21 kylää). Samoin Bilogoren alue ja Papuk vallattiin takaisin serbeiltä. Kroaateille tärkeä huoltotie Virovitica - Grubišno Polje - Kutina onnistuttiin avaamaan. Serbeillä oli vastassa Jugoslavian 5. kansanarmeijan joukkoja (Banja Lukan joukot), jotka olivat kaapanneet Okučanin ja olivat etenemässä kohti Pakrac - Grubišno Polje-tietä, tarkoituksenaan katkaista Itä- Slavoniaan vievä Podravska magistralan huoltotie, yhdistyä 28. partisaanidivisioonaan Bilogoran mäellä ja edetä lopulta Unkarin rajoille asti. Kroaateille tämä menestys oli ensimmäinen. Operaatiossa oli mukana 2647 kroaattisotilasta ja heitä vastassa 1750 serbiä. Myöhemmin kroaatit hyökkäsivät Novskan, Pakracin ja Lipikin seuduilla 22. joulukuuta 1991. Samalla alueella hyökättiin myös vuonna 1992. Otkos10 Luokka:Vuoden 1991 sotahistoria
Operaatio Talvi-94

Operaatio Talvi-94 (, ) oli Kroatian armeijan hyökkäys Kroatian sodassa 29. marraskuuta – 24. joulukuuta 1994. Kroatian armeija tunkeutui Livnon ja Dinaran vuoren seuduille Bosniassa, kuten aikaisemminkin 1.–3. marraskuuta operaatio Cincarissa Kupresin lähellä. Talvi94 Luokka:1994
Worms World Party

Worms World Party on Team 17:n kehittämä ja Tituksen julkaisema taktiikkapeli. Peli on julkaistu vuonna Sega Dreamcastille, PlayStationille ja Windowsille, sekä myöhemmin Game Boy Advancelle, N-Gagelle ja Windows Mobilelle. Peli on jatkoa Worms-pelisarjalle. == Pelaaminen == Pelissä on työkaluja (utilities), jotka auttavat pelaamista ja kestävät joko vuoron tai koko pelikierroksen. Työkalut astuvat voimaan joko kun laatikko poimitaan tai käytettäessä aseiden tapaan, jolloin ne eivät kuitenkaan lopeta vuoroa. == Ääniraita == Pelin musiikin sävelsi Bjørn Lynne. Hän vastasi myös pelin äänisuunnittelusta. Madoille voi muista versioista poiketen myös valita suomenkieliset äänet. == Vastaanotto == Peli on saanut GameSpotin arvostelussa arvosanaksi 7,4/10. == Lähteet == ==Aiheesta muualla== * * * Viralliset sivut Luokka:Sega Dreamcast -pelit Luokka:Game Boy Advance -pelit Luokka:N-Gage-pelit Luokka:PlayStation- pelit Luokka:Windows-pelit Luokka:Worms-pelit Luokka:Vuoden 2001 videopelit
Operaatio Tiikeri (1992)

Operaatio Tiikeri ( tai Akcija Tigar, ) oli kroaattien hyökkäys Kroatian sodassa Dubrovnikin lähellä 1. – 13. heinäkuuta 1992. Operaation tavoitteena oli työntää Serbitasavallan armeija (VRS) pois Dubrovnikista ja turvata Rijeka Dubrovačkan kautta kulkeva huoltoreitti, joka vallattiin kesäkuun alussa, kun Jugoslavian kansanarmeijan (JNA) Dubrovnikin piiritys purettiin. Vaikka operaatiossa vallattiin vain 40 neliökilometrin alue, se varmisti Ploče–Dubrovnik-tien ja asetti Kroatian sellaiseen asemaan, että se pystyi valloittamaan muun Etelä-Dalmatian seuraavan kolmen ja puolen kuukauden aikana. Kroaatit valmistelivat samaan aikaan kaksi muuta hyökkäystä, jotka toteutettiin Konavlessa 20.– 24. syyskuuta ja Vlašticassa 22.– 25. syyskuuta. Näitä seurasi Jugoslavian kansanarmeijan vetäytyminen yli 1200 neliökilometrin alueelta. JNA:n vetäytymisen seurauksena Prevlakan niemimaa demilitarisoitiin ja annettiin YK:n hallintaan vuoteen 1996 asti. == Lähteet == Tiikeri Luokka:1992
Äärinationalismi

Äärinationalismi on nationalismin ”äärimmäisin” muoto. Sana voi viitata seuraaviin käsitteisiin: * Kansalliskiihko * Ultranationalismi * Äärioikeisto
Viktorija Kutuzova

Viktorija Kutuzova (, 19. elokuuta 1988 Odessa) on ukrainalainen tennispelaaja. Hän aloitti tenniksen 7-vuotiaana. Kutuzovaa valmentaa hänen isänsä Valeri Kutuzov. Hän on oikeakätinen pelaaja, joka käyttää kahden käden rystylyöntiä. Hänen pelaajauransa huippu sijoittui vuosien 2005-2010 tienoille. == Ura == Kutuzova siirtyi ammattilaiseksi vuonna 2003. Samana vuonna hän selvisi Dothanin turnauksessa Yhdysvalloissa puolivälieriin. Elokuun alussa samana vuonna hän teki WTA-debyyttinsä JP Morgan Chase Openissa 14-vuotiaana ja pudotti jatkosta ensimmäisellä kierroksella Lina Krasnorutskajan ja toisella kierroksella Alexandra Stevensonin ennen putoamistaan Ai Sugiyamalle (maailman rankinglistalla sijalla 12). Vuonna 2005 Kutuzova voitti ITF-kiertueen Poitiersin ja Deauvillen turnaukset Ranskassa sekä pelasi Petangen turnauksen finaalissa. Marraskuussa 2005 Kutuzova saavutti 76. sijan WTA-kiertueen rankingissä, mikä merkitsi noin 400 sijan nousua vuoden takaisesta tilanteesta. == Lähteet == == Aiheesta muualla == Luokka:Ukrainalaiset tennispelaajat Luokka:Vuonna 1988 syntyneet Luokka:Elävät henkilöt
Mastorava

Mastorava (’Maaäiti’, ersämordvaksi Масторава) on mordvalaisten kansalliseepos. Se perustuu A. M. Šaronovin kokoamiin kansanrunoihin. Mastorava julkaistiin vuonna 1994 ersän kirjakielellä N. S. Makuškinin kuvittamana 496-sivuisena laitoksena. Vuonna 2001 eepos ilmestyi M. Moisejevin mokšamordvaksi kääntämänä. Mastoravan julkaisun myötä päättyi väittely siitä, onko mordvalaisilla omaa kansalliseeposta. Mordvalaisten aiempi, kiistanalaisempi, kansalliseepos on nimeltään Sijažar. Teoksen on suomentanut Raija Bartens. == Lähteet == === Viitteet === == Aiheesta muualla == * Mastoravan suomennos M. A. Castrenin seuran Internet-sivuilla Luokka:Kansalliseepokset
Scott McCloud

Scott McCloud (s. 1960) on yhdysvaltalainen sarjakuvantekijä. Hänen 1980-luvun töihinsä kuuluu muun muassa supersankarisarjakuva Zot!. Maailmanmaineeseen hän nousi sarjakuvan teoriaa käsittelevällä teoksellaan Sarjakuva – näkymätön taide (Understanding Comics, 1993, suomeksi 1994). Hänen teoksensa Reinventing Comics (2000) on herättänyt vilkasta keskustelua. Sittemmin McCloudista on tullut yksi verkkosarjakuvan uranuurtajista. Hän on esittänyt ideoita verkkosarjakuvan mahdollisuuksista uudistaa sarjakuvabisnestä olemalla riippumattomia painetusta jakelusta. McCloud on esittänyt sähköisen julkaisun rikkovan perinteisen sarjakuvan rajoja; sähköisessä julkaisussa taiteilija ei ole rajattu paperin mittoihin. Tästä periaatteesta hän käyttää nimitystä rajaton paperi ('Infinite Canvas'). Luokka:Yhdysvaltalaiset sarjakuvantekijät Luokka:Vuonna 1960 syntyneet Luokka:Elävät henkilöt
Hyperbola

Hyperbola tarkoittaa liioittelua kirjallisena tyylikeinona. Hyperbola on kielikuva, jossa kohdetta kuvataan vääristellyissä mittasuhteissa, voimakkaasti liioitellen. Hyperbolaa on hyödynnetty paljon esimerkiksi kansanperinteessä, lyriikassa, burleskeissa, satiireissa ja humoristisessa kirjallisuudessa. Hyperbolan avulla voidaan tehostaa tekstin keskeistä ajatusta. Monet ilmaisut ovat arkikielessä niin käytettyjä, ettei niitä huomaa hyperbolisiksi. Esimerkiksi repliikki "en ole nähnyt sinua sataan vuoteen" tai "huone oli aivan täynnä" ovat hyperbolia. == Lähteet == Luokka:Sanasto-oppi Luokka:Kirjallisuuden käsitteet
It

It tarkoittaa seuraavia: * ilmatorjunta, it, vihollisen lentoliikenteen torjunta * informaatioteknologia, IT, tietotekniikka * Imatran Tennis, IT, suomalainen urheiluseura * It, Pulpin esikoisalbumi * * * item, it., samoin * itä, it., ilmansuunta * Se, englanniksi It, Stephen Kingin romaani * valmismatka, IT, englannin ilmauksesta inclusive tour, matkatoimiston järjestämä turistimatka * IT Invalidityö (myös IT-lehti tai IT), Invalidiliiton jäsenlehti * * == Lähteet == Luokka:Seulonnan keskeiset artikkelit
Tellus

Tellus voi tarkoittaa seuraavia asioita: * Tellus, roomalainen jumalatar * maapallo, lat. Tellus * Tellus, Maahanmuuttoviraston maatietokanta * Tellus, suomalainen draamasarja * Tellus, Ylen vuosina 2004−2011 lähettämä kännykkäpeliohjelma * Tellus, Esa Kotilaisen musiikkialbumi
Potchefstroom

Potchefstroom on eteläafrikkalainen yliopistokaupunki Mooi-joen rannalla Luoteismaakunnassa, noin 120 km Johannesburgista lounaaseen. Asukasluku oli 101 682 (1996). Kaupungin perustivat 1838 afrikaansia puhuvat buurit, jotka olivat paenneet Kapmaasta brittien sorron vuoksi. Nimi Potchefstroom viittaa perustajien johtajaan Andries Hendrik Potgieteriin ja kaupungin sijaintiin joen varrella. ==Lähteet== *About Potchefstroom *City Population: South Africa *Education Luokka:Luoteismaakunnan kaupungit Luokka:Buuritasavallat
Sun Wukong

thumb Sun Wukong (perint. 孫悟空; yksinkert. 孙悟空; pinyin: Sūn Wùkōng; Wade-Giles: Sun Wu-k’ung) on kiinalainen apinakuningas. Hahmo saattaa perustua todelliseen henkilöön, mutta myytti on vanha, joten varmuutta asiasta ei ole. Legenda apinakuninkaasta, joka varasti kuolemattomuuden jumalilta, sekoittui myöhemmin buddhalaiseen perinteeseen. Vanhakantaisempi veijarihahmo oppi käytöstapoja ja sai kunnioittavan nimen Sun Wukong. Apinakuninkaalla oli yli-inhimilliset voimat ja tämä tuli kuolemattomaksi syömällä jumalten kuolemattomuuden persikat sekä ahmimalla Laozin valmistamat kuolemattomuuden pillerit. Niinpä hän sai jumalatar Guanyiniltä tehtäväkseen saattaa munkki Xuanzangia Intiaan hakemaan sieltä pyhiä kirjoituksia. Tarina kerrotaan kirjassa Xiyouji. == Aiheesta muualla == *Radio86.fi: Sun Wukong Luokka:Kiinalainen mytologia
Bronkhorstspruit

Bronkhorstspruit on pieni maatalouskaupunki Etelä-Afrikassa, 50 kilometriä itään Pretoriasta. Kaupungin ulkopuolella sijaitsee niin sanottu Chinatown. == Lähteet == Luokka:Gautengin kaupungit
Rialton silta

Rialton silta () on yksi Canal Granden ylittävistä silloista Venetsiassa, Italiassa. Se kuuluu Italian tunnetuimpiin nähtävyyksiin. Nykyisen sillan tilalla oli aluksi ponttonisilta ja myöhemmin puusilta. 1400-luvulla käytettiin nostosiltaa, jotta purjelaivat mahtuisivat kulkemaan kanavassa. Nykyinen Antonio da Ponten suunnittelema kivisilta valmistui vuonna 1591. Rialton silta oli aina vuoteen 1854 asti ainoa silta suuren kanaalin yli sekä ainoa kanaalin rantojen yhdistäjä. Tämä Antonio da Ponten luomus alueen lukuisine ostoskatuineen yhdistää juuri Pyhän Markuksen torin ja Rialton alueen toisiinsa. [ { "type": "ExternalData", "service": "geoshape", "ids": "Q52505", "properties": {"fill":"#ff0000", "fill-opacity": 0.5, "stroke": "#ff0000", "stroke-width": 2} } ] == Galleria == Kuva:Venezia- Ponte di Rialto- 1875 Carlo Naya.jpg|Rialton silta vuonna 1875 otetussa mustavalkokuvassa Kuva:Naya, Carlo (1816-1882) - n. 171 - Venezia - Canal Grande regata.jpg|Rialton silta sekä vilkasta gondoliliikennettä 1800-luvulla otetussa mustavalkokuvassa. Kuva:Canale Grande Venice 1.jpg|Canal Grandea Rialton sillalta otetussa kuvassa. Kuva:Ponte di Rialto shops Venice 2.jpg|Pikkuliikkeitä sillan portaikossa. == Lähteet == == Aiheesta muualla == * Livekuvaa Rialton sillalta * Livekuvaa Rialton sillalta, toinen kuvakulma Luokka:Venetsian rakennukset ja rakennelmat Luokka:Italian sillat
Luettelo Rooman sisällissodista

Rooman valtakunnassa käytiin monta sisällissotaa, erityisesti tasavallan lopulla. == Tasavallan aikaiset sisällissodat == * 135 eaa. – 132 eaa. Ensimmäinen orjasota * 104 eaa. – 103 eaa. Toinen orjasota * 91 eaa. – 88 eaa. Liittolaissota * 88 eaa. – 87 eaa. Sullan ensimmäinen sisällissota Mariusta vastaan * 83 eaa. – 72 eaa. Sertoriuksen kapina Espanjassa * 82 eaa. – 81 eaa. Sullan toinen sisällissota Mariusta vastaan * 73 eaa. – 71 eaa. Spartacuksen johtama kolmas orjakapina * 63 eaa. – 62 eaa. Catilinan salaliitto * 49 eaa. – 45 eaa. Julius Caesarin kansalaissota * 43 eaa. Mutinan sota, Marcus Antonius häviää valtataistelun senaatin tukemalle Octavianukselle * 42 eaa. Toisen triumviraatin sota Caesarin murhaajia vastaan * 41 eaa. – 40 eaa. Perusian sota, Octavianus vastaan Fulvia ja Lucius Antonius * 36 eaa. Toisen triumviraatin sota Sextus Pompeiusta vastaan * 32 eaa. – 31 eaa. Octavianuksen ja Antoniuksen sisällissota == Keisariajan sisällissodat == === Neljän keisarin vuosi === * 68 Galban, Vindexin ja Macerin kapina Neroa vastaan. * 69 Othon ja Vitelliuksen välinen sota. * 69 Vitelliuksen ja Vespasianuksen välinen sota. * 69–70 Batavian kapina === Kolmen keisarin vuosi === * 193–196 Septimius Severuksen ja Pescennius Nigerin välinen sisällissota. * 196 Septimius Severuksen ja Clodius Albinuksen välinen sisällissota. === 200-luvun kriisi === 200-luvulla Rooman valtakunnassa oli lukuisia usurpaattoreita ja sisällissotia, jotka heikensivät imperiumia ja uhkasivat kaataa sen. == Länsi- Rooman sisällissodat == * 425 Itä-Rooman keisari Theodosius II hyökkäsi Länsi- Roomaan kukistamaan usurpaattori Johannesta. Valentinianus III:sta tuli Länsi- Rooman keisari. * 432–433 Aetiuksen ja Bonifaciuksen välinen kamppailu. ==Lähteet== Sisällissodista Luokka:Rooman sodat Luokka:Seulonnan keskeiset artikkelit
Bp

Bp, BP tai bp voi tarkoittaa seuraavia: * BP, englannin sanoista before present, esineen ikä radiohiilivuosina * BP, brittiläinen öljy-yhtiö, entinen British Petroleum * Robert Baden-Powell, tunnetaan myös nimillä BP ja B-P, partioliikkeen perustaja * verenpaine, BP, englannin sanoista blood pressure, sydämen pumppaustyön aiheuttama paine verenkiertoelimistössä * BP, lyhenne peliyhtiöstä Bigpoint * bp, englannin sanasta base pair, tarkoittaa DNA:n emäspareja
Aunuksen Karjala

Aunuksen Karjala, lyhyemmin Aunus (, lyh. Anus; ) on historiallis- maantieteellinen alue Venäjällä nykyisessä Karjalan tasavallassa Laatokan ja Äänisen välillä ja Äänisen pohjoispuolella. Aunuksen Karjala oli niin kutsutun Itä-Karjalan eli Suomen entisen itärajan takaisen karjalaisten ja vepsäläisten asuttaman alueen eteläosa. Sen katsottiin käsittävän Venäjän keisarikunnan Aunuksen kuvernementin kolmen läntisen kihlakunnan alueet eli Aunuksen, Petroskoin ja Poventsan kihlakunnat.Iso Tietosanakirja. Otava, 1931 Aunuksen Karjalan raja kulki etelässä Aunuksenkannakselta Syvärille ja pohjoisessa Repolaan ja Rukajärveen saakka. Aunuksen Karjalan pohjoispuolella sijaitseva Itä-Karjalan pohjoisosa, Vienan Karjala, kuului puolestaan Arkangelin kuvernementtiin. Nykyisin Aunuksen Karjalan alueella ovat Mujejärven, Segežan, Karhumäen, Kontupohjan, Suojärven, Prääžän, Pitkärannan, Lahdenpohjan, Aunuksen, Äänisenrannan ja Puudožin piirit. Maantieteellinen Aunus on laajempi kuin karjalan kielen aunuksen eli livvin murteen puhuma-alue. ==Aunuksen Karjalan aluejako 1900-luvun alussa== Aunuksen Karjalaan luettiin Aunuksen kuvernementin länsiosan kihlakunnat, joihin kuuluivat seuraavan luettelon mukaiset kaupungit ja kunnat. Vuonna 1927 Neuvosto-Karjalassa kihlakuntien ja kuntien tilalle muodostettiin piirit ja kyläneuvostot. ===Aunuksen kihlakunta=== Kaupunki: *Aunus Kunnat: *Kotkatjärvi *Mätässyvä *Nekkula *Riipuskala *Tulemajärvi *Vaaseni *Vieljärvi *Vitele ===Petroskoin kihlakunta=== Kaupunki: *Petroskoi Kunnat: *Ahnus *Jallahti *Latva *Munjärvi *Kontupohja *Pyhäjärvi *Soutjärvi *Suoju *Suurlahti *Säämäjärvi *Tiudia *Tolvoja ===Poventsan kihlakunta=== Kaupunki: *Poventsa Kunnat: *Danilova *Kiimasjärvi *Lindjärvi *Mäntyselkä *Paatene *Petrovski Jam *Porajärvi *Repola *Rimoila *Rukajärvi *Sunku == Katso myös == * Aunuksen retkikunta ==Lähteet== == Aiheesta muualla == * Aunuksen Ystävät Kainuu, Osastot, Pohjois-Suomi, Aluetoiminta, Suomi-Venäjä -seura *
John Roberts

John Glover Roberts, Jr. (s. 27. tammikuuta 1955, Buffalo, New York) on yhdysvaltalainen lakimies ja tuomari, joka on Yhdysvaltain korkeimman oikeuden puheenjohtaja. Hänet nimitti presidentti George W. Bush syyskuussa 2005. == Nuoruus ja opinnot == John Glover Roberts syntyi 27. tammikuuta 1955 Buffalossa New Yorkin osavaltiossa Rosemary (o.s. Podrasky) ja John Glover "Jack" Roberts vanhemman (1928–2008) perheeseen. Hänellä oli kolme sisarta. Hänen isänsä oli työnjohtaja Bethlehem Steelissä. Roberts kävi roomalaiskatolisen peruskoulun Notre Dame Elementary Schoolin Long Beachissä Kaliforniassa. Vuonna 1973 hän valmistui katolisesta La Portessa Indianan osavaltiossa sijainneesta sisäoppilaitoksesta La Lumiere Schoolista hyvin arvosanoin. Sen jälkeen hän meni Harvard Collegeen ja valmistui sieltä vuonna 1976 Bachelor of Arts -tutkinnolla historiasta arvosanalla summa cum laude. Tämän jälkeen hän siirtyi Harvard Law Schooliin, jossa hän muun muassa toimi Harvard Law Review'n toimittajana. Hän valmistui lakimieheksi arvosanalla magna cum laude vuonna 1979. == Nimitys korkeimpaan oikeuteen == 19\. heinäkuuta 2005 presidentti George W. Bush nimitti Robertsin Yhdysvaltojen korkeimman oikeuden eläkkeelle jäävän tuomarin Sandra Day O’Connorin tilalle. 5. syyskuuta 2005 Bush peruutti nimityksensä ja asetti Robertsin ehdokkaakseen 3. syyskuuta kuolleen korkeimman oikeuden puheenjohtajan William Rehnquistin seuraajaksi, ja 29. syyskuuta 2005 senaatti hyväksyi nimityksen. Robertsista tuli nuorin korkeimman oikeuden puheenjohtaja sitten vuoden 1801, jolloin John Marshall astui samaan tehtävään 45 vuoden iässä. Roberts edustaa korkeimman oikeuden konservatiivisiipeä. == Lähteet == Luokka:Yhdysvaltain korkeimman oikeuden puheenjohtajat Luokka:Vuonna 1955 syntyneet Luokka:Elävät henkilöt Luokka:Amerikanirlantilaiset
Töölön tulli

right|thumb|250px|Töölön tullin aukio Mannerheimintieltä katsottuna. Keskellä Tukholmankatu, vasemmalla Auratalo, oikeassa reunassa huoltoaseman takana Tullinpuomin talo Töölön tulli () on aukio ja tienristeyskohta, joka sijaitsee nimestään huolimatta Meilahden kaupunginosassa Helsingissä. Se on myös aukiolla ja sen liepeillä sijaitsevien raitiovaunu- ja linja-autopysäkkien nimi. Töölön tullin kohdalla Mannerheimin­tiestä erkanee Munkki­niemeä ja Turunväylää kohti kohti johtava Tukholmankatu. Muut aukiolta lähtevät tai sitä sivuavat kadut ovat Topeliuksenkatu, Laakson sairaalaan johtava Lääkärin­katu sekä pieni Töölöntullinkatu. Aukiolla on taksiasema. Aukio sai nimensä asemakaavaan vuonna 1938. Nimi viittaa hieman etelämpänä, silloisen Läntisen viertotien (nyk. Mannerheimintien) varrella 1900-luvun alkuvuosina sijainneeseen Helsingin läntiseen tulliin eli Espoon tulliin, joka tunnettiin myös Viiden pennin tullina. Ennen kuin Meilahti vuonna 1906 liitettiin Helsinkiin, paikalla kulki kaupungin ja Helsingin maalais­kunnan välinen raja. Tullinpuomin kivipylväät on jätetty historiallisiksi muistomerkeiksi molemmin puolin ajorataa, ja niihin on kiinnitetty kaupunkitullin historiasta kertovat muistolaatat. right|thumb|250px|Töölön entisen tullinpuomin kivipylväät Mannerheimintien ajoradan molemmin puolin pienoiskuva|Muistolaatta Töölön entisen tullinpuomin kivipylväässä Töölön tulli on rajakohtana myös katujen nimeämisessä. Sen eteläpuolella Helsingin kanta­kaupungissa katujen nimet, muutamaa valtaväylää sekä Eiran ja Kaivopuiston katuja lukuun ottamatta, päättyvät yleensä sanaan katu, pohjoispuolella sen sijaan sanaan tie. Jälkiosaa katu Helsingissä käytettiin ainakin aikaisemmin eräin poikkeuksin vain kanta­kaupungissa, kun taas jälkiosaa tie on yleisesti käytetty pienilläkin asuntokaduilla väljemmin rakennetuissa kaupungin­osissa, varsinkin liitos­alueilla mutta myös kanta­kaupungin eräillä ­reuna-alueilla. == Rakennuksia == Aukiota reunustavista rakennuksista suurin on Tukholmankadun alkupäässä sijaitseva, vuonna 1962 valmistunut, Erkko Virkkusen suunnittelema 11-kerroksinen tornimainen Auratalo, joka alkujaan oli Keskinäisen vakuutus­yhtiö Auran pää­konttori. Kun vakuutusyhtiö Aura vuonna 1978 muutti Tapiolaan, talo vuokrattiin Helsingin yliopistolle. Myöhemmin se on ollut toimistokäytössä, ja sen alakerrassa on toiminut Nordea-pankin konttori ja Alkon myymälä. Vuonna 2016 talossa avattiin Cumulus-ketjun Hotelli Cumulus Meilahti, jonka nimi on ollut helmikuulta 2018 alkaen Scandic Hotels -ketjuun viittaava Scandic Meilahti. Aukion toisella laidalla, Mannerheimintien ja Topeliuksenkadun kulmassa on nimellä Tullinpuomi tunnettu, vuonna 1940 valmistunut Olli Pöyryn suunnittelema asuin­kerros­talo, jonka ala­kerrassa aikoinaan oli elokuva­teatteri Sininen Kuu sekä Tullin­puomi-niminen ravintola. Nykyisin entisessä elokuvasalissa toimii kuntosali. Mannerheimintien, Tukholmankadun ja Topeliuksenkadun väliin jäävällä kolmiomaisella alueella on vuonna 1952 valmistunut Shellin huoltoasema. Aikaisemmin sen paikalla oli Svea-niminen huvila. ==Lähteet== == Aiheesta muualla == Luokka:Helsingin aukiot ja torit Luokka:Meilahti
Markkina-arvo

Markkina-arvo tarkoittaa sitä hintaa, joka muodostuu, kun osakkeen pörssiarvo kerrotaan osakkeiden lukumäärällä. Tämä arvo muuttuu pörssissä lähes joka hetki. Joskus markkina-arvo muuttuu voimakkaasti lyhyen ajan kuluessa, kuten joidenkin yrityksien kohdalla IT-kuplan syntyessä ja puhjetessa. == Kiinteistön tai asunnon markkina-arvo == Kiinteistön tai asunnon markkina-arvo on kohteen todennäköinen velaton kauppahinta, mikäli kohde myydään vapaaehtoisella kaupalle normaalein kauppaehdoin toisistaan riippumattomien osapuolien kesken. == Arviointiraportti (arviointilausuma) == Markkina-arvon arvioinnin tekee useimmiten joku kiinteistönvälitysfirma tai arviointeihin erikoistunut yritys. Suullinen arvio on yleensä maksuton kun taas varsinainen arviointiraportti on maksullinen. Markkina-arvoja tekevät yritykset käyttävät omia tietolähteitään, kohteen lähtötietoja, omaa markkinatuntemustaan ja päätöksentekometodien tuntemustaan tehdessään lopullista hinta-arviota. Markkina-arvon määrittäminen perustuu todellisten, tapahtuneiden vertailukelpoisten kauppojen analysointiin. Myös rakennusoikeudella ja markkinoilla toimivien sijoittajien mielipiteillä on merkityksensä markkinahinnan arvioinnissa. Rakennusoikeuden markkinahintataso voidaan antaa kerrosalan neliöhintana (muodossa euroa/k-m2) tai euromääräisenä kokonaissummana, kohteen velattomana markkina-arvona. Tontilla sijaitsevien rakennusten arvo määritellään ja lopullinen hinta koostuu kohteen kaikkien arvioitujen osien summasta. Jos vastaavanlaisia kauppoja ei ole tehty kuin esimerkiksi muutama vuosi sitten, arvioidaan vastaavan kohteen hintatason muutos (esimerkiksi 4% arvon nousu vuodessa). Hinnanmuutos perustellaan mm. asuntomarkkinoiden ja kiinteistökaupanteon yleisellä vilkastumisella tai vähenemisellä, elpymisenä, taantumalla tai esimerkiksi uudisrakentamisen määrällä vastaavanlaisissa kohteissa.http://www.kho.fi/fi/index/paatoksia/muitapaatoksia/muupaatos/1436430163063.html KHO päätöksiä Isompien kaupallisesti toimivien kohteiden, esimerkiksi ostoskeskusten tms. arviointiin käytetään myös mm. kassavirta-analyysiä, eli arvioita kohteen tuottamasta nettotulosta (10 vuoden kassavirtamenetelmä). Tässä menetelmässä lopputuloksena annetaan koko kiinteistökannan velaton markkina-arvio, joka voi olla jopa miljardeja euroja.http://www.citycon.fi/sites/default/files/Arviointilausunto_Q3_2010_FIN.pdf Citycon oy:n omistamien kiinteistöjen arviointiraportti == Lähteet == == Aiheesta muualla == *Kauppalehden päivittäin laskemia markkina-arvoja Helsingin pörssin yhtiöille Luokka:Sijoittaminen
Etruria

Etruria oli pääasiassa etruskien asuttama alue antiikin aikaisessa Keski- Italiassa. Kreikan- ja latinankielisissä antiikin lähteissä sitä kutsutaan yleensä nimellä Tyrrhenia (). Se käsitti osia nykyisestä Toscanasta, Latiumista, Emilia-Romagnasta ja Umbriasta. == Maantiede == Etrurian maasto on vaihtelevaa: merenrannikkoa, kumpuilevaa maastoa, jokiuomia, tasankoja, korkeahkoja vuoria ja muinaisten tulivuorien kraattereihin syntyneitä järviä. Rannikon alava Maremma-tasanko oli etruskien aikaan luultavasti viljavaa maatalousaluetta, mutta myöhemmin sen valtasivat malariahyttyset. Metsiä oli etruskien aikana vielä melko paljon Kukkuloilla on runsaasti metalliesiintymiä, etenkin kuparia, sekä kiveä kuten alabasteria. Myös savea on lähes kaikkialla, sillä osa Etruriaa on muinaista merenpohjaa. Pohjois- Etrurian maaperä on kalkki- ja hiekkakiveä. Etelä-Etrurian kalliot ovat pehmeää, vulkaanista kiveä, johon vesi on syövyttänyt syviä jokiuomia. Uomien välissä on tasalakisia, jyrkkäseinäisiä tasankoja, "kakkuja", joille oli hyvä rakentaa kaupunkeja turvaan valloittajilta. == Kaupunkivaltiot == Etruria muodostui erillisistä kaupunkivaltioista, joiden johtajina olivat kuninkaat. Kuninkaiden valta kehittyi vähitellen, ja oli täysin vakiintunut jo 700-luvulla eaa. Kaupungit muodostivat 12 kaupungin liiton, jonka mallina oli Vähän-Aasian Joonian kaupunkien liitto dodekapolis. Kaupungit olivat alun perin Veji, Caere, Tarquinii, Vulci, Vetulonia, Populonia, Volaterrae, Volsinii, Clusium, Cortona, Arretium ja Perusia. Rusellae liittyi myöhemmin mukaan Vejin tilalle. Volsiniin luona sijainnut Fanum Voltumnae toimi liiton kokoontumispaikkana. Kaupungit saattoivat sotia keskenään, mistä tunnetuin esimerkki on Vejin hävitys vuonna 396 eaa. Koko Etrurian asukasluvuksi on arvioitu noin , joista Vejin asukkaita oli , Caeren ja Populonian ja Tarquiniin . Sisämaakaupungeilla oli lisäksi omat satamakaupungit. == Myöhempi Etruria == Etruria antoi nimensä yhdelle noin vuonna 7 eaa. perustetuista Augustuksen Italian alueista, Regio VII Etrurialle, joka käsitti suunniilleen saman alueen. Nimi Etruria tuli uudelleen käyttöön 1800-luvun alussa, kun Toscanan suurherttuakunnan perillinen, lyhytaikainen Etrurian kuningaskunta, toimi Toscanassa Napoleonin valtakaudella. == Lähteet == == Aiheesta muualla == Luokka:Etruskit Luokka:Italian maantiede
Notifiointi

Notifiointi tarkoittaa erityisesti diplomaattisen ilmoituksen tai tiedoksiannon lähettämistä, vaikkapa nootin antamista toiselle valtiolle. Euroopan unionin kielessä notifiointi eli ilmoitus tarkoittaa sitä, että jäsenvaltion on ilmoitettava Euroopan yhteisöjen komissiolle, miten valtio on noudattanut komission antamaa määräystä. Tällainen menettely on yleistä erityisesti direktiivien yhteydessä. Direktiiviin sisältyy tavallisesti artikla, johon tämä ilmoitus perustuu. Artiklan tekstinä voi esimerkiksi olla: " Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä syyskuuta 1989. Niiden on ilmoitettava tästä komissiolle viipymättä." Direktiivin täytäntöönpanoilmoituksen tekee asianomainen ministeriö. Siihen merkitään myös Ahvenanmaan maakuntahallituksen antamat tiedot. Valmis ilmoitus toimitetaan ulkoasiainministeriön oikeudellisen osaston kautta Brysselissä olevaan Suomen EU-edustustoon, joka toimittaa ilmoituksen komissiolle. Myös perussopimuksiin sisältyy määräyksiä, että jossakin asiassa on kuultava komissiota tai saatava siltä ennakkohyväksyntä tai annettava sille tiedoksi kansalliset säädökset. Jäsenvaltion on myös tehtävä komissiolle ennakkoilmoitus lainsäädäntöhankkeista, jotka käsittelevät teknisiä määräyksiä. Luokka:Hallinto-oikeus Luokka:Prosessioikeus
Coffee House

Coffee House on suomalainen kahvilaketju, jolla on 16 kahvilaa SuomessaVirallinen sivusto. Raflaamo. Viitattu 8.7.2016. Näistä viisi sijaitsee pääkaupunkiseudulla. Ketju perustettiin Helsingissä. Ketjun pohjoisin kahvila on Kittilässä (Levin keskuksessa). Coffee House on osa S-ryhmääS-ryhmän ravintolat. Vuosikatsaus 2015, kohta Matkailu- ja ravitsemiskauppa. Viitattu 6.2.2022.. == Luettelo kahviloista == * Espoo, Iso Omena * Helsinki, Kannelmäki * Hyvinkää * Hyvinkää * Joensuu * Järvenpää, Prisma * Kittilä, Levi * Kouvola * Kuopio * Lappeenranta, Iso Kristiina * Oulu, Kauppakeskus Valkea * Porvoo, Taidetehdas * Pori, Sokos * Raisio, Mylly * Turku, Sokos Wiklund * Rovaniemi * Vantaa, Jumbo ==Lähteet== == Aiheesta muualla == * Virallinen sivusto. Coffeehouse.fi Luokka:S-ryhmä Luokka:Suomalaiset kahvilaketjut
Luontopolku

thumb|180px|Pöröpeikon polku -niminen luontopolku Parikkalassa. Luontopolku on opetus- ja virkistyskäyttöön tarkoitettu polku tai reitti, jonka varrella on vieressä sijaitsevan luonnon ominaisuuksia selittäviä opastekylttejä. Yleensä se on nimensä mukaisesti itsenäinen polku vaikka voikin liittyä myös laajempaan retkeily- tai ulkoilureittikokonaisuuteen. ==Vedenalaiset luontopolut== Suomen ensimmäinen vedenalainen luontopolku avattiin toukokuussa 1999 Reposaaressa. Tämä Suomen lyhin luontopolku – 130 metriä sukelluslaitteilla – esitteli Selkämeren luontoa kuvin ja sanoin pohjassa 2–6 metrin syvyydessä kulkevaa narulla merkittyä reittiä pitkin. Polun laati ja toteutti K. Karwin yhdessä paikallisten yhteisöjen ja yritysten tuella. Myös Saaristomeren kansallispuistossa on vedenalainen luontopolku, joka avattiin kesäkuussa 2006. Betonilaattoihin kiinnitetyt opastaulut ovat pohjalla 0,5–5 metrin syvyydessä, ja useimmat niistä näkyvät sukelluslasien avulla vedenpinnalta. Noin 200 metrin pituisella luontopolulla kuljetaan seuraamalla tauluja yhdistävää köyttä uiden pinnalla snorkkelin avulla tai sukeltamalla. == Katso myös == * Jokamiehenoikeus * Kotikaupunkipolku == Lähteet == == Aiheesta muualla == * Luontopolkuja Retkipaikka-palvelussa * Pohjois-Savon luontopolut * Keski-Suomen luontokohteet kunnittain * Luontoon.fi - luonnossa liikkujan verkkopalvelu Luokka:Retkeily Luokka:Ympäristökasvatus
Huuhkajan kierros

Huuhkajan kierros on luontopolku Lapinlahden kunnassa Pohjois-Savossa. Tiilikanjokeen rajautuva Huuhkajan harjualue, jossa polku kulkee, on osa 3 200 hehtaarin laajuista Älänteen Natura 2000 -aluetta. Luontopolku on 6 kilometrin, ja polulla on kaksi tulentekopaikkaa. ==Lähteet== Luokka:Suomen retkeilyalueet Luokka:Lapinlahti
Hämeentie

Hämeentie esiintyy tiennimenä eri puolilla Suomea. * Hämeentie, katu Helsingissä * Hämeentie, katu Turussa, valtatien 10 osoitenimi Turussa ja naapurikunnissa * Hämeentie, Kantatie 45:n nimi Tuusulasta Hyvinkäälle * Hämeentie, seututie 347:n nimi Mäntässä * Hämeentie, katu Hämeenlinnassa * Hämeentie, seututie 303:n nimi Akaassa * Hämeentie, yhdystie 2821:n nimi Forssassa * Hämeentie, katu Järvenpäässä ==Katso myös== * Hämeenkatu * Vanha Hämeentie
Hirvasen koulu

Hirvasen koulu on yksi Uuraisten kunnan kouluista. Koulu sijaitsee Kangashäkin kylässä valtatien 4 varrella. Koulussa on vuosiluokat 1-6 ja 143 oppilasta (2018) . Seitsemän luokanopettajan lisäksi koululla työskentelevät erityisopettaja ja neljä koulunkäyntiavustajaa. Siivous- ja ruokapalveluyksikkö huolehtii kouluruuan valmistuksesta koulun omassa keittiössä ja tilojen siisteydestä. == Historia == Koulu on perustettu 1954 ja koulurakennusta on sittemmin laajennettu ja korjattu useaan kertaan. Vuonna 2009 hankittiin ensimmäinen osa Mäkelän viipalekouluun. Kolmessa eri vaiheessa Mäkelästä syntyi viiden luokan koulu, missä on myös opettajien huone, rehtorin kanslia ja ryhmätilaa. == Kohti uutta koulua == Uusi koulu rakennetaan kokonaan eri paikkaan Uurasitentien varteen. == Lähteet == == Aiheesta muualla == *Koulun kotisivut *Koulun sijainti kartalla Luokka:Suomen peruskoulut Luokka:Uuraisten rakennukset ja rakennelmat
Kissanpiiskaajankuja

Kissanpiiskaajankuja () on katu Kristiinankaupungin kantakaupungissa, hieman Kauppatorin eteläpuolella. Katu päättyy lännessä Läntiseen Pitkäänkatuun ja idässä merenrannan tuntumaan. Poikkikadut ovat Itäinen Pitkäkatu ja Rantakatu. Kissanpiiskaajankuja sijaitsee puutaloalueella ja on Suomen kolmanneksi kapeimpana katuna (kapeimmillaan 299 cm) matkailunähtävyys. Suomen kapein katu on Raumalla sijaitseva Kitukränn ja Naantalissa sijaitseva Kristiinankatu on toiseksi kapein. Kadun nimi on peräisin yhdeksänhäntäisen kissan käyttäjästä eli purjelaivojen ajoilta, jolloin miehistöä saatettiin rangaista piiskaamalla. Vanhaan merenkulkukaupunkiin sana lienee kulkeutunut merimiestarinoiden mukana ja otettu kadunnimeksi, mutta merenkulkijoiden kadottua suurelta osin nimen alkuperä on jäänyt useimmille kaupungin asukkaille tuntemattomaksi. == Lähteet == *Kristiinankaupunki (epävirall. sivusto): Kantakaupunki http://www.ravenproductions.net/KRS/fi/index.htm (6.9.2005) ===Viitteet=== Luokka:Kristiinankaupunki Luokka:Suomen kadut
Goran Bregović

Goran Bregović (s. 22. maaliskuuta 1950 Sarajevo, Bosnia ja Hertsegovinan sosialistinen tasavalta, Jugoslavia) on Balkanin alueen tunnetuimpia muusikkoja ja säveltäjiä. Bregović yhdistelee musiikissaan eteläslaavilaista- ja romanimusiikkia. Goran Bregović syntyi Bosnia ja Hertsegovinassa Sarajevossa Jugoslaviassa. Hänen isänsä oli Bosnian kroaatti ja äitinsä serbi. Nuorena hän opiskeli konservatoriossa viulun soittoa joitakin vuosia. Vuonna 1971 Bregović aloitti sosiologian ja filosofian opinnot yliopistossa, mutta jätti ne pian kesken. Hän perusti 16-vuotiaana Jutro (aamu) nimisen yhtyeen, joka vuonna 1979 muutti nimensä Bijelo Dugmeksi. Yhtyeessä Bregović päätyi soittamaan kitaraa, omien sanojensa mukaan "koska kitaristeilla on paras onni tyttöjen kanssa". Bijelo Dugmesta tuli nopeasti Jugoslavian suosituin yhtye 1970-luvun lopulta 1980-luvun puoleenväliin asti. 1980-luvun lopulla Bregović aloitti elokuvamusiikin säveltämisen. Bregović sävelsi Serbian vuoden 2010 euroviisujen edustuskappaleen Ovo je Balkan. == Aiheesta muualla == * Viralliset kotisivut Luokka:Bosniahertsegovinalaiset muusikot Luokka:Bosniahertsegovinalaiset säveltäjät Luokka:Vuonna 1950 syntyneet Luokka:Elävät henkilöt
Rok Benkovič

Rok Benkovič (s. 20. maaliskuuta 1986 Ljubljana) on slovenialainen mäkihypyn maailmanmestari. Benkovič aloitti mäkihypyn harrastamisen vasta 11-vuotiaana vuonna 1997. Vuonna 2003 hän voitti nuorten MM-hopeaa. Samana vuonna hän kilpaili aikuisten MM-kisoissa Val di Fiemmessä ja sijoittui suurmäessä 23:nneksi, normaalimäessä 31:nneksi ja joukkuekilpailussa kuudenneksi. Benkovičin uran paras saavutus on normaalimäen MM-kultamitali, jonka hän yllättäjänä voitti Oberstdorfin MM-kilpailuissa 2005. Hänellä ei ollut yhtään palkintosijaa mäkihypyn maailmancupissa ennen maailmanmestaruuttaan. Samoissa kisoissa pari päivää myöhemmin hän saavutti normaalimäen joukkuekilpailussa pronssimitalin Slovenian joukkueessa yhdessä Primož Peterkan, Jure Bogatajn ja Jernej Damjanin kanssa. Suurmäessä hän sijoittui viidenneksi, ja suurmäen joukkuekilpailussa Slovenia oli neljäs. Benkovič sijoittui Torinon olympialaisissa 2006 suurmäessä 29:nneksi, normaalimäessä 49:nneksi ja joukkuemäessä kymmenenneksi. Sapporon MM-kisoissa 2007 hän sijoittui normaalimäessä 27:nneksi. Hänen paras saavutuksensa maailmancupissa on Oslon kilpailun neljäs sija maaliskuussa 2005. Benkovič ilmoitti toukokuussa 2007 lopettavansa uransa, vain 21-vuotiaana. == Lähteet == * === Viitteet === Luokka:Slovenialaiset mäkihyppääjät Luokka:Vuonna 1986 syntyneet Luokka:Elävät henkilöt
Todella upeeta

Todella upeeta () on BBC:n tuottama ja näyttelijä Jennifer Saundersin kirjoittama komediasarja, farssi, jota on esitetty vuodesta 1992 kausittain. Sarjan tunnusmusiikin ”This Wheel’s on Fire” esittää Julie Driscoll yhdessä Adrian Edmonsonin kanssa. Kappaleen ovat alun perin tehneet Bob Dylan ja The Band. Ennen sarjaa Saundersilla oli yhdessä Dawn Frenchin kanssa TV-show, jossa toistuneen sketsin pohjalta syntyi sitten Todella upeeta. Suomessa sarjaa ovat esittäneet Yle TV1, TV5 ja AVA. Sarjasta tehtiin yhdysvaltalainen versio, jota esitettiin Foxilla vuonna 2009. Sarjan tuottajana toimi Saunders. Vuonna 2000 British Film Instituten kyselyssä ammattilaiset valitsivat sarjan kaikkien aikojen 17. parhaaksi brittiläiseksi TV-ohjelmaksi. ==Sarjan puitteet== Saunders itse esittää pääosaa, henkisesti epäkypsää yksinhuoltajaäitiä nimeltä Ed(w)ina Monsoon. Hän on jättänyt elämässään vähemmälle huomiolle kaiken muun paitsi muotibisneksen, ja hän tietää kuinka saada kaiken haluamansa. Edinaa säestää ja kannustaa jos mahdollista vieläkin härskimpi ja häpeämättömämpi ystävätär Patricia "Patsy" Stone, jota esittää Joanna Lumley. Tällä on kaikkia kuviteltavissa olevia paheita nymfomaniasta, huumeiden väärinkäytöstä ja alkoholismista lähtien. Vastapainona on Edinan varhaiskypsä, tylsä ja jalat maassa pitävä tytär Saffron, joka yrittää kaikin keinoin opiskella ja huolehtia taloudesta, eli tilanteeseen kuuluu käännetty vanhemmuus. Saffya esittää Julia Sawalha. Sivurooleissa esiintyy kirjavaa sakkia: kelvoton isoäiti, tuottajia, sihteereitä. Lähes jokaisessa jaksossa on vieraillut tunnettuja julkisuuden henkilöitä useimmiten omana itsenään, muun muassa Twiggy, Lulu, Britt Ekland, Helena Bonham Carter, Whoopi Goldberg, Sofie Gråbøl, Elton John, Ruby Wax. Vuonna 2011 Jennifer Saunders ilmoitti, että sarjan pohjalta tehdään elokuva, ja Todella upeeta -elokuva tuli ensi- iltaan elokuussa 2016. ==Keskeiset henkilöt== * Edina Monsoon (Jennifer Saunders) — PR-toimiston omistaja ja johtaja, yksinhuoltajaäiti ja vastuuton, kapinallinen nelikymppinen teini samassa paketissa. * Saffron "Saffy" Monsoon (Julia Sawalha) — Edinan tytär, vakavamielinen nuori, joka yrittää pitää perheen elämän jonkinlaisessa järjestyksessä eikä ymmärrä äitinsä elämänvalintoja. * Patsy Stone (Joanna Lumley) — Edinan paras ystävä, entinen malli, ammattibilettäjä, julkkisten siipeilijä, alkoholisti, narkomaani, ja paljon muuta. Patsy ei voi sietää Saffronia. * isoäiti (June Whitfield) — Edinan äiti, joka on ollut hieman pihalla jo vuosikymmeniä. Kykenee välillä kuitenkin esittämään tyttärelleen myrkyllisiä huomautuksia. Herttainen mummeli, joka kärsii toisinaan kleptomaniasta. * Bubbles (Jane Horrocks) — Edinan omituisesti käyttäytyvä henkilökohtainen assistentti, jolla on voimakas Lancashiren aksentti. == Lähteet == == Aiheesta muualla == * * BBC: Todella upeeta Luokka:1990-luvun brittiläiset tilannekomediat Luokka:2000-vuosikymmenen brittiläiset tilannekomediat Luokka:2010-luvun brittiläiset tilannekomediat Luokka:Brittikomediat Luokka:BBC:n televisio- ohjelmat Luokka:Televisiosarjat muotimaailmasta Luokka:Televisiosarjat ystävyydestä
Matti Häyry

Matti Johannes Häyry (s. 20. syyskuuta 1956 Turku)Kuka kukin on 2007, Otava 2006. on filosofian professori Aalto-yliopiston KauppakorkeakoulussaMatti Häyry nimitetty johtamisen ja kansainvälisen liiketoiminnan professoriksi - http://biz.aalto.fi/fi/current/news/view/2013-06-19-002/. Hän toimi vuosina 2004–2013 bioetiikan ja oikeusfilosofian professorina Manchesterin yliopistossa Englannissa ja ennen sitä moraalifilosofian ja filosofian professorina Keski-Lancashiren ja Kuopion yliopistoissa. Häyry opiskeli käytännöllistä ja teoreettista filosofiaa Helsingin yliopistossa. Hänen tärkeimpiä tutkimuskohteitaan ovat olleet bioetiikka ja moraalifilosofia.Pekka Louhiala & Svante Stenman, toim. Philosophy Meets Medicine, Helsinki University Press 2000, 149-161. Ennen tutkijanuraansa Häyry oli 1975–1981 Puolustusvoimien palveluksessa ja on sotilasarvoltaan majuri evp. Häyry on antinatalisti. Hän on osallistunut erilaisiin podcasteihin ja kirjoittanut aiheesta artikkeleita. == Teokset == * * * * * * * * * * * * * == Lähteet == Luokka:Suomalaiset filosofit Luokka:Suomalaiset professorit Luokka:Suomalaiset skeptikot Luokka:Vuonna 1956 syntyneet Luokka:Elävät henkilöt
Kulttuurisota

Kulttuurisota (, saksalaisesta 1800-luvun käsitteestä Kulturkampf) viittaa ideologisiin ja usein kiihkeisiin vastakkainasetteluihin, jotka ovat tyypillisiä yhdysvaltalaisessa politiikassa 1960-luvulta eteenpäin konservatiivien ja liberaalien välillä. Voimakkaasti yhdysvaltalaisia jakavia aiheita ovat muun muassa abortti, homoseksuaalisuus, uskonto ja asepolitiikka. Kulttuurisota nousi Yhdysvalloissa puheenaiheeksi vuonna 1992, kun konservatiivipoliitikko Pat Buchanan piti republikaanisen puolueen puoluekokouksessa puheen aiheesta ja kutsui sitä kamppailuksi "Amerikan sielusta". Buchanan määritteli kulttuurisodan näyttämöksi ennen kaikkea abortin, homojen oikeudet, uskonnollisen syrjinnän ja naiset armeijassa. Homojen avioliiton suhteen konservatiivinen näkökulma oli voitolla 2000-luvun ensimmäisellä vuosikymmenellä, kun se oli kielletty useimmissa osavaltioissa. Sen jälkeen kieltoja on purettu. Polarisoitunut kulttuurinen yhteenotto kuitenkin jatkuu Yhdysvalloissa edelleen. 2010-luvulla Yhdysvaltain kulttuurisodat ovat laajentuneet Internetiin. Ironiaa, parodiaa, meemejä ja trollaamista hyödyntävä sekalainen konservatiivinen online-liike on ottanut aiheikseen muun muassa liberalismin, feminismin, poliittisen korrektiuden, seksuaalisuuden, sukupuoli-identiteetin, rasismin ja sananvapauden. Se pilkkaa vapaamielisiä ja konformistisia käsityksiään puolustavien establishmentin liberaalien vakavuutta ja moraalista itseimartelua. Nykyajan online- kulttuurisodan oikeistolainen osapuoli yhdistetään etenkin alt-right- liikkeeseen. Siihen kuuluu niin poliittisesti motivoituneita kirjoittajia, maltillisista aina naisvihamielisiin ja rasistisiin, kuin huvikseen trollaaviakin. Kulttuurisotien vasemmistolainen osapuoli toimii 2010-luvulla esimerkiksi Tumblr-blogipalvelussa ja yliopistojen kampuksilla, missä se käy jyrkän identiteettipoliittisia ja vapaan ilmaisun vastaisia kampanjoitaan, joissa "ongelmallisina" nähdyt epäkorrektit puheet tai teot johtavat herkästi vastatoimiin.Nagle 2017, s. 1–9. Kulttuurisotia käydään myös journalismin sisällä, liberaalien ja radikaalien välillä, toimittaja Saska Saarikoski kirjoitti. The New York Timesin pääkirjoistusosaston päällikkö joutui lähtemään julkaistuaan republikaanisenaattorin mielipidekirjoituksen sotilaiden lähettämisestä hillitsemään rotumellakoita. Philadelphia Inquirerin päätoimittajan piti erota, koska lehti julkaisi arkkitehtuurikolumnin otsikolla "Buildings Matter, Too", koskien mielenosoittajien tuhoamia rakennuksia. Kummassakin tapauksessa lehtien omat radikaalit toimittajat painostivat kollegoitaan julkisesti, ja vastaavia tapauksia on paljon. ==Katso myös== * Anti-gender-liike *Frankfurtin koulukunta *Rudi Dutschken pitkä marssi instituutioiden läpi ==Lähteet== * ===Viitteet=== Luokka:Yhteiskuntafilosofia Luokka:Yhdysvaltain politiikka Luokka:Kiistat
Diablo

Diablo tarkoittaa seuraavia asioita: * Diablo, suomalainen metalliyhtye * Diablo, videopelisarja ** Diablo, sarjaan kuuluva videopeli * Diablo, hahmo Marvel-kustantamon sarjakuvamaailmassa. * El Diablo, hahmoja DC Comicsin sarjakuvissa * Lamborghini Diablo, Lamborghinin valmistama automalli.
OLS

Lyhenne OLS tai Ols voi tarkoittaa ainakin seuraavia: * Nogalesin kansainvälinen lentoasema, IATA-koodi OLS, lentoasema Arizonassa Yhdysvalloissa * Ottawa Linux Symposium, yleisesti OLS, Linuxiin ja vapaaseen lähdekoodiin painottuva Kanadassa (ei välttämättä Ottawassa) vuosittain järjestettävä konfrenssi * Oulun Luistinseura, suomalainen urheiluseura * OLS Jalkapallo, Oulun Luistinseuran jalkapallojaos * OLS Salibandy, Oulun Luistinseuran salibandyjaos
Oulun urheilutalo

Oulun urheilutalo (myös Pyrinnön urheilutalo) oli Oulun kaupungin omistama ja ylläpitämä liikuntahalli Oulun Hollihaan kaupunginosassa lähellä Torinrantaa. Urheilutalo valmistui keväällä 1962. Ouluhallin laajennuksen valmistuttua urheilutalo suljettiin toukokuussa 2021, ja rakennus purettiin 2023. ==Liikuntatilat== ===Kuntosalit=== Urheilutalolla oli kolme kuntosalia. Kaksi niistä oli hallin aukioloaikoina yleisön käytettävissä, yhteen saattoi varata vakiovuoroja. ===Peilisali=== Urheilutalolla oli myös 245 neliömetrin peilisali aerobic- ja tanssiharjoittelua varten. Myös peilisaliin saattoi varata vakiovuoroja, ja se oli vapaasti käytettävissä vapailla vuoroilla. ===Palloilusali=== Palloiluhallissa oli normaaliin tapaan valmiudet seuraaville lajeille: * salibandy: (kaukalo 20 m × 37 m) * lentopallo: (iso kenttä tai 3 harjoituskenttää) * sulkapallo: (5 kenttää) * koripallo: (iso kenttä) * futsal Vakiovuorojen ulkopuolella sali oli vapaasti käytettävissä. Tila oli jaettavissa kolmeen osaan. Lattiapinnoiteena oli joustoparketti. Vapaa korkeus oli yhdeksän metriä. Salissa oli kiinteät katsomotilat, jossa oli kesän 2005 kunnostuksen jälkeen 687 istumapaikkaa. Lisäksi käytettävissä oli 500 tuolia. Salia voitiin käyttää sarjaotteluihin, tapahtumiin (messut, näyttelyt) sekä muuhun kilpailutoimintaan. == Lähteet == ==Aiheesta muualla== * Oulun kaupunki: Urheilutalo Luokka:Hollihaka Urheilutalo
Tukisukka

Tukisukat on yleisnimitys elastisille sukille, jotka tukevat jalkojen pehmytkudoksia määrätyllä paineella. Tukisukka-nimitystä käytetään hyvin monenlaisista tuotteista, vain erittäin vähän tukevista tukisukista aina kaikkein tehokkaimpiin lääkinnällisiin hoitosukkiin. Myös kompressiosukka- nimitystä käytetään, mutta silloin puhutaan yleensä lääkinnällisistä hoitosukista tai urheilukompressiosukista. Kevyen tuen tukisukkia käytetään pääasiassa erilaisten laskimovaivojen ennaltaehkäisyssä. Paine on sukissa suurimmillaan nilkassa, ja se vähenee polvea kohti noustessa. Tuki-, hoito- ja kompressiosukat edistävät verenkiertoa jaloissa tukemalla ja tehostamalla laskimoläppien toimintaa. Näin verenkierto helpottuu laskimoissa ja turvotus vähenee.Laskimotukokset YLE Akuutti 2004 Lievän kompression tukisukkia voivat käyttää terveet ihmiset turvotuksen ja jalkojen väsymysoireiden ennaltaehkäisyyn. Näissä sukissa kompressio on noin 12–17 mmHg. Lievän kompression tukisukissa koko valitaan usein kengän koon perusteella, mutta suositeltavaa olisi mitata myös nilkan ja pohkeen paksuus oikean koon ja puristusvoiman takaamiseksi.Tukisukat Tukisukat.nu Lääkinnällisiä hoitosukkia on saatavana kompressioluokissa 1–4 ja lääkinnälliset hoito- eli tukisukat ovat suunniteltu käytettäväksi sairauksien hoitoon, kuten vaikeiden laskimo- ja imusuonivaurioiden sekä säärihaavojen hoidossa ja suonikohjuleikkauksen jälkeen. Ne eroavat kevyen tuen tukisukista siinä, että niiden tuen voimakkuus on tehokkaampi ja niiden tuen voimakkuutta säätelee eurooppalaiset s standardit. Kompressioluokan 1 lääkinnällisen hoitosukan paine on n. 15–21 mmHg. Näitä sukkia käytetään yleisesti vähäisen turvotuksen, suonikohjujen ja veritulppien (tromboosi) ennaltaehkäisyssä ja hoidossa. Kompressioluokan 1 hoitosukat käyvän oikein hyvin myös lentosukkina. Kompressioluokan 2 lääkinnällisen hoitosukan paine nilkan alueella on 23–32mmHg, ja sitä käytetään laskimoperäisen turvotuksen hoitoon, laskimoperäisen säärihaavan ennaltaehkäisyyn ja hoitoon sekä mw. suonikohjutoimenpiteen jälkeen. Kompressioluokan 3 ja 4 käytön ohjeistaa yleensä lääkäri ja käyttöaiheet ovat vaikeasta laskimoiden vajaatoiminnasta ja imutieperäisestä turvotuksesta johtuvat oireet. Lääkinnällisiä hoitosukkia ei tulisi käyttää valtimoverenkiertohäiriöistä johtuvan turvotuksen hoitoon eikä henkilöille, joilla on alentunut ihotunto (neuropatia) tai vaikea ihotulehdus. Jos alaraajaturvotuksen syynä on esimerkiksi sydämen vajaatoiminta, hoitosukkien hankinnasta on tärkeä neuvotella hoitavan lääkärin kanssa. ==Lähteet== == Aiheesta muualla == Luokka:Lääketiede Luokka:Sukat
Yleiskieli (täsmennyssivu)

Yleiskieli tarkoittaa seuraavia asioita: * yleiskieli eli kirjakieli, suositusten mukainen kieli * yleiskieli eli lingua franca, eri kieliryhmien väliseen viestintään vakiintunut kieli.